**Ministru kabineta noteikumu projekta “Grozījumi Ministru kabineta 2017. gada 3. maija noteikumos Nr. 235 “Prasības olu apritei nelielā apjomā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Projekts šo jomu neskar. |
| **I. Tiesību akta projekta izstrādes nepieciešamība** | | |
| 1. | Pamatojums | Pārtikas aprites uzraudzības likuma 8. panta desmitā un divpadsmitā daļa un13.panta trešās daļas 3.punkts un Veterinārmedicīnas likuma 25. panta 12.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā esošie Ministru kabineta 2017. gada 3. maija noteikumi Nr.235 “Prasības olu apritei nelielā apjomā” (turpmāk – noteikumi Nr. 235) nosaka higiēnas prasības olu ražošanai un *Gallus Gallus* sugas putnu olu piegādei nelielā apjomā tieši galapatērētājam, kā arī olu piegādei nelielā apjomā galapatērētājam vai mazumtirdzniecības uzņēmumam, kas tieši apgādā galapatērētāju, no putniem, kas nav *Gallus Gallus* sugas putni.  Pēc noteikumu Nr. 235 stāšanās spēkā konstatēts, ka uzņēmējiem rodas maldinošs iespaids, ka nelielā apjomā saražotās mājas vistu (*Gallus Gallus* sugas) olas ir atļauts realizēt tikai tieši galapatērētājam.  Lai mājas vistu (*Gallus Gallus* sugas) olas varētu realizēt arī citam mazumtirdzniecības uzņēmumam, kas tieši apgādā galapatērētāju, jānodrošina atbilstība Eiropas Parlamenta un Padomes 2013. gada 17. decembra Regulā (ES) Nr.1308/2013, [ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007](http://eur-lex.europa.eu/legal-content/LV/AUTO/?uri=celex:32013R1308), (turpmāk – Regula Nr.1308/2013) un Komisijas 2008.gada 23. jūnija Regulā (EK) Nr. 589/2008, ar ko nosaka sīki izstrādātus noteikumus Padomes Regulas (EK) Nr.1234/2007 īstenošanai attiecībā uz olu tirdzniecības standartiem, (turpmāk – Regula Nr.589/2008) noteiktajām prasībām. Regula Nr.1308/2013 un Regula Nr.589/2008 nosaka prasības tikai vistu olu (*Gallus Gallus* suga) apritei.  Lai novērstu neskaidrības tiesību normu piemērošanā, ir sagatavots Ministru kabineta noteikumu projekts “Grozījumi Ministru kabineta 2017. gada 3. maija noteikumos Nr. 235 “Prasības olu apritei nelielā apjomā”” (turpmāk – noteikumu projekts), kas precizē noteikumus Nr.235, nosakot, ka *Gallus Gallus* sugas putnu olu atļauts piegādāt arī mazumtirdzniecības uzņēmumam, kas tieši apgādā galapatērētāju, ja šāda piegāde notiek saskaņā ar Regulā Nr.1308/2013 un Regulā Nr.589/2008 noteiktajām prasībām olu apritei.  Lai novērstu administratīvo slogu olu piegādē, ir nepieciešams grozīt noteikumu Nr. 235 17. punktu, kas patlaban nosaka, ka, piegādājot olas mazumtirdzniecības uzņēmumam, ražotājs aizpilda noteikumu Nr. 235 pielikumā noteikto pavaddokumentu. Turpmāk, piegādājot olas, ražotājam būs jānodrošina mazumtirdzniecības uzņēmums ar noteikumu pielikumā prasīto informāciju.  Lai izpildītu prasības, kas izriet no Vispārīgās datu aizsardzības regulas un „Fizisko personu datu apstrādes likuma”, projekts nosaka nosacījumus fizisko personu datu apstrādei. Lai Pārtikas un veterinārais dienests mazumtirdzniecības uzņēmumu uzraudzību laikā varētu gūt informāciju par produkta izsekojamību, tad, olu ražotājam, piegādājot olas mazumtirdzniecībā, ir jānorāda fiziskas personas vārds, uzvārds vai uzņēmuma nosaukums, novietnes adrese un Lauksaimniecības datu centra piešķirtais reģistrācijas numurs. Minētie personas dati nepieciešami, lai Pārtikas un veterinārais dienests varētu nodrošināt atbilstošu pārtikas aprites uzraudzību uzņēmumos. Noteikumu projekts paredz, ka minētā informācija tiek uzglabāta 3 gadus un un pēc tam to iznīcina. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz Pārtikas un veterināro dienestu un uzņēmumiem, kas nelielā apjomā iegūst un realizē mājputnu olas tieši galapatērētājam, kā arī uz mazumtirdzniecības uzņēmumiem, kas tās tālāk realizē galapatērētājam. |
| 2. | Tiesiskā regulējuma ietekme uz tautsaimniecību un administratīvo slogu | Samazināts administratīvais slogs, jo ražotājs var norādīt nepieciešamo informāciju sev pieņemamā veidā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | 1) Regula Nr.1308/2013;  2) Regula Nr.589/2008. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | 1) Regula Nr.1308/2013;  2) Regula Nr.589/2008. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1308/2013 VII pielikuma VI daļa | | Noteikumu projekta 3.punkts | | Tiek ieviestas ES tiesību akta vienības, kas regulē Gallus gallus sugas vistu olu piegādi mazumtirdzniecībā | Attiecīgais noteikumu projekta punkts neparedz stingrākas prasības kā ES tiesību aktā. |
| Regula Nr.589/2008 1., 2., 4., 5., 6., 7.pants, 8.panta 1.punkts 12.panta 1., 2., 3. un 4.punkts, 13., 14., 15., 16., 17.pants, 19., 20., 21., 22., 23.pants , 26., 27., 28.pants, I un II pielikums. | | Noteikumu projekta 3.punkts | | Tiek ieviestas ES tiesību akta vienības, kas regulē Gallus gallus sugas vistu olu piegādi mazumtirdzniecībā | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Projekts šo jomu neskar. | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) no 2018. gada 30. maija līdz 8. jūnijam. |
| 2. | Sabiedrības līdzdalība projekta izstrādē | Noteikumu projekts ir saskaņots ar biedrību „Lauksaimnieku organizāciju sadarbības padome”, biedrību “Zemnieku Saeima”, Latvijas Zemnieku federāciju, Latvijas pārtikas uzņēmumu federāciju, Latvijas tirgotāju asociāciju un Latvijas pārtikas tirgotāju asociāciju. |
| 3. | Sabiedrības līdzdalības rezultāti | Iebildumi par noteikumu projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt Pārtikas un veterinārā dienesta funkcijas un uzdevumus. |
| 3. | Cita informācija | Nav. |

Zemkopības ministrs Jānis Dūklavs

Lāce 67027200

[Irita.Lace@zm.gov.lv](mailto:Aija.tora@zm.gov.lv)